Naujosios Akmenės miesto stadionas

Naujosios Akmenės miesto stadionas – natūralios dangos stadionas su futbolo aikšte Naujosios Akmenės miesto centre. Stadione žaidžia Akmenės SC. Stadionas priskirtas Akmenės rajono sporto centrui.

Istorija 

Stadionas įrengtas išaugus Naujosios Akmenės cementininkų gyvenvietei. Jis atidarytas 1979 m. kartu su sporto rūmais.
2011 m. Akmenės rajono sporto centro ataskaitoje nurodyta, kad stadiono būklė buvo apgailėtina.

Į rytus nuo stadiono yra atsarginė aikštė, renovuota nuo 2018 m. Po renovacijos buvo atidaryta 2020 m. spalio 17 d. su dirbtine danga. Aikštės dydis 72×109 m. Projektas didžiąja dalimi buvo finansuotas Akmenės rajono savivaldybės lėšomis. Už savivaldybės skirtas lėšas buvo atlikti žemės, grunto paruošimo, elektros galios ir LED apšvietimo instaliacijos įrengimo, drenažo, lietaus surinkimo, aptvėrimo segmentine tvora, dirbtinės dangos montavimo ir užpildo įsigijimo darbai, įrengtas elastinis gumos sluoksnis. LFF pagal dvišalę panaudos sutartį 10 metų laikotarpiui Akmenės rajono sporto centrui skyrė neatlygintinai valdyti ir naudoti dangą.

Šaltiniai 

 Naujosios Akmenės miesto stadionas. Lfe.lt

Naujoji Akmenė
Lietuvos futbolo stadionai